Skives imam Mohamad Jammal sidestiller homoseksualitet med pædofili og dyresex.

Imamen mener, at homoseksualitet er uacceptabelt og unormalt.

- Det er unaturligt. Det er ligesom at dyrke sex med dyr. Det er på samme måde unormalt, siger Mohamad Jammal til Skive Folkeblad.

I kølvandet på den forfærdelige massakre i en homoseksuel natklub i Florida er Mohamad Jammal i dagens udgave af Jyllands-Posten blevet bedt om sin holdning til homoseksualitet. Her siger Jammal: - Det er uacceptabelt og lige så unormalt som at spise sin egen lort. Eller spise hunde. For os er det ligesom at være pædofil. Jeg får kvalme, når jeg hører om homoseksualitet.

Til Skive Folkeblad uddyber Jammal, at det inden for islam er forbudt at være homoseksuel.

Han understreger, at han tager kraftigt afstand fra massakren i Orlando, Florida.